V*.'? 
*4?Î¥^P^I 
.'•:•' 'feûi :OMVIISSIONEN FOR DE EUROPÆISKE FÆLLESSKABER 
KOM(94) 126 endelig udg. 
Bruxelles, den 15.04.1994 
7"i"i'-^r-1^ 
MEDDELELSE FRA KOMMISSIONEN TIL RÅDET OG EUROPA-PARLAMENTET 
PH'' om gennemførelsen af Rådets beslutning 86/85/EØF af 6. marts 1986 
om indførelse af et fællesskabsinformationssystem vedrørende 
kontrol med og formindskelse af forurening af havet med 
carbonhydrider og andre farlige stoffer 
iÇîffi fj," i,Ilt i 
-2-
Kommissionens meddelelse til Rådet og Europa-Parlamentet 
om gennemførelsen af Rådets beslutning 86/85/EØF(1) af 6. marts 1986 
om indførelse af et fællesskabsinformationssystem vedrørende 
kontrol med og formindskelse af forurening af havet med 
carbonhydrider og andre farlige stoffer 
1. Indledning 
I artikel 5 i Rådets beslutning 86/85/EØF om indførelse af et fællesskabsinformations­
system vedrørende kontrol med og formindskelse af forurening af havet med carbon­
hydrider og andre farlige stoffer hedder det, at Kommissionen hvert andet år skal ud­
arbejde en beretning om informationssystemets funktion og om medlemsstaternes brug 
heraf. 
Den første beretning blev forelagt Rådet i 1989(2). 
Efter offentliggørelsen af den første beretning er man efter en række drøftelser mellem 
eksperter i såvel Fællesskabet som i andre internationale fora nået til den konklusion, at 
informationssystemet burde konsolideres (jf. punkt 4). Denne konsolidering har betydet et 
meget stort arbejde. 
Derfor foreligger den anden beretning om systemets funktion først nu. 
2. Gennemførelse af systemet 
Informationssystemet er en integrerende del af Fællesskabets handlingsplan for kontrol 
med og formindskelse af havforurening med carbonhydrider og andre farlige stoffer. 
Med Rådets beslutning 86/85/EØF af 6. marts 1986 blev den tidligere beslutning 
81/97l/EØF, som kun omfattede forurening med carbonhydrider, udvidet til også at 
omfatte andre farlige stoffer. Den første foreløbige udgave af fortegnelsen over midler til 
at bekæmpe havforurening med andre farlige stoffer end carbonhydrider blev fordelt i 
november 1987. 
Der er allerede offentliggjort fem udgaver af systemet: i juni 1985, juni 1986, november 
1987, november 1988 og marts 1990. 
System-vejledningen, som indeholder oplysninger om driften og generelle oplysninger om, 
hvad de enkelte medlemsstater sidder inde med af udstyr og ekspertise, blev først 
udarbejdet efter den ovennævnte rådsbeslutning fra 1981. På det tidspunkt vedrørte 
oplysningerne naturligvis kun forurening med carbonhydrider. 
Med Rådets beslutning 88/346/EØF(3) af 16. juni 1988 blev anvendelsesområdet udvidet til 
også at omfatte visse indre vandområder. 
(1) EFT L 77 af 22. marts 1986. 
(2) KOM(89) 1/2 af 8. marts 1989. 
(3) EFTL 158 af 25. juni 1988. 
-3-
3. Anvendelsen af systemet 
Flere faktorer har været bestemmende for, hvordan medlemsstaterne har brugt systemet. 
For det første har medlemsstaterne forbedret deres egne muligheder for at gribe ind i 
tilfælde af forureningsuheld på havet. 
For det andet er netværket mellem de nationale kontaktpunkter - herunder de personer, der 
griber direkte ind ved sådanne uheld - vokset betydeligt og har således i nogen grad over­
flødiggjort informationssystemet. 
Endelig har en række regionale samarbejdsaftaler forbedret medlemsstaternes samarbejde 
om bekæmpelse af forureningsuheld på havet. 
Det synes også at være klart, at fællesskabsinformationssystemet, som led i Fællesskabets 
handlingsplan, har spillet en vigtig rolle i denne udvikling i de sidste 12 år. 
I praksis har man brugt systemet ved forureningen af Golfen i begyndelsen af 1991 og ved 
ulykken med olietankeren Haven ud for Genova, også i 1991. Herudover er systemet 
blevet brugt af repræsentanterne for forsikringsselskaberne, navnlig i forbindelse med 
ulykken i Ægæerhavet i december 1992. 
Der er imidlertid tegn på, at systemet efterhånden bruges mindre. Dette fremgår tydeligt 
ved en sammenligning med den første beretning, og muligheden for en forenkling af 
systemet vil kunne tages op i den næste beretning. 
Alt dette bør tages som tegn på, at Fællesskabets indsats har været en succes. 
Det bør også understreges, at medlemsstaterne generelt har tilvejebragt og valideret de 
oplysninger, der er nævnt i punkt 2. 
4. En konsolideret udgave af fællesskabsinformationssystemet 
Den gradvise udvikling af systemet, som først kun omfattede olie og dernæst også andre 
farlige stoffer, medførte visse overlapninger og afvigelser mellem præsentationen af de 
forskellige dele af systemet. 
Der er nu udviklet en ny konsolideret udgave af systemet med det formål at tilvejebringe 
et mere effektivt redskab for de instanser, som er direkte involveret i beredskab ved foru­
reningsulykker. De forskellige kategorier af oplysninger skulle rationaliseres, og de oplys­
ninger, der tidligere fandtes i forskellige dele af systemet, skulle integreres på grundlag af 
nye skemaer. Den del af vejledningen, der kaldes "kataloget", er blevet ajourført og 
udvidet, så det mi dækker alle de bekæmpelsesmidler, der er opført i medlemsstaternes 
fortegnelser. Som følge af denne omstrukturering af systemet har man kunnet udarbejde 
vejledningen i et mere passende format, så oplysningerne deri blev lettere tilgængelige. 
-4-
I en bredere sammenhæng indsamles næsten tilsvarende data af medlemsstater, som også 
er parter i andre regionale eller internationale aftaler om samarbejde om forureningsbe­
kæmpelse, som f.eks. Bonn-overenskomsten, Barcelona-konventionen og Helsingfors-
konventionen. Ved udarbejdelsen af det nye konsoliderede system blev der lagt stor vægt 
på, at det ikke overlappede eller var i uoverensstemmelse med disse aftaler og konventio­
ner. 
Der er foretaget en validering af dataene. De nationale kompetente myndigheder er således 
blevet bedt om at bekræfte deres respektive oplysninger, således som de er anført i 
udkastet til den foreløbige udgave af det konsoliderede system. Udformningen af den nye 
konsoliderede udgave og den efterfølgende valideringsprocedure har af forskellige årsager 
været stærkt tidkrævende og har resulteret i en forsinkelse af nærværende beretning. 
Det vil være realistisk at forvente, at det nye system - og navnlig fortegnelsen - kan 
anvendes i andre europæiske regionale eller bilaterale aftaler om samarbejde om be­
kæmpelse af forurening med olie og andre farlige stoffer og derved mindske den be­
tydelige mængde dobbeltarbejde, som gøres af en række medlemsstater, der er medlemmer 
af en eller af flere af disse aftaler. 
I denne sammenhæng skal det nævnes, at Kommissionen i forbindelse med Bonn-over­
enskomsten har taget initiativ til at foreslå nye udstyrslister i vejledningen til overens­
komsten, baseret på det nye konsoliderede system, så overlapninger så vidt muligt undgås. 
Den nye konsoliderede udgave omfatter ikke indre vandområder som sådan. Bestemmelsen 
om indre vandområder i Rådets beslutning 88/346/EØF(1) anses dog for at blive ført ud 
livet med forskellige opfølgningsforanstaltninger baseret på Rådets resolution af 8. juli 
1991(2) om forbedring af medlemsstaternes gensidige bistand i tilfælde af naturkatastrofer 
og teknologiske katastrofer. 
Der er således udarbejdet en "praktisk vejledning for civilbeskyttelse i Det Europæiske 
Fællesskab". Den omfatter alle relevante oplysninger om foranstaltninger til afhjælpning af 
kemikalie- og oliespild i indre vandområder, bl.a. relevante oplysninger om: 
kompetente myndigheder 
nationale kontaktpunkter døgnet rundt 
samarbej dskontakter 
kilder til ekspertviden 
register over hjælpemidler 
retningslinjer for samarbejdskontakter. 
Denne vejledning er udarbejdet senere end fællesskabsinformationssystemet og er baseret 
på de erfaringer, der er indvundet med dette system. Selvom den er opbygget helt ander­
ledes end fællesskabsinformationssystemet, omfatter den alt, hvad der anses for nødvendigt 
til at gribe ind ved den slags ulykker i indre vandområder. 
(1) EFTL 158 af 25. juni 1988. 
rø- EFT C 198 af 27. juli 1991. 
-5-
5. Konklusioner og den fremtidige udvikling 
Det er Kommissionens opfattelse, at der stadig er rimelig stor interesse for fællesskabsin-
formationssystemet. Dette har også klart vist sig efter indgåelsen i november 1990 af den 
internationale konvention om beredskab og samarbejde i tilfælde af olieforurening (OPRC-
konventionen). 
Endvidere har flere internationale organisationer givet udtryk for interesse, navnlig UNEP 
og IMO, og det er muligt, at EF-Task Force-systemet sammen med OPRC-konventionen 
vil kunne tjene som model for et verdensdækkende task force-sy stem. 
Denne opfattelse kom også frem på det 21. møde i Det Rådgivende Udvalg for Kontrol 
med og Formindskelse af Forurening af Havet med Carbonhydrider og andre Farlige 
Stoffer (ACPH), i Bruxelles den 18. februar 1992, og blev bekræftet på dets 22. møde den 
1. og 2. marts 1993. 
Udvalgsmedlemmerne mente generelt, at den nye konsoliderede udgave af systemet var 
væsentligt bedre end den tidligere udgave, og at den skulle offentliggøres hurtigst muligt, 
nu udarbejdelsen havde taget så lang tid. 
På udvalgets 21. møde tvivlede nogle eksperter imidlertid på, at det var nødvendigt at 
indsamle omfattende data om de forskellige landes olieforureningsbekæmpelsesressourcer, 
og foreslog, at systemet blev stærkt forenklet. Kommissionen mener ikke, at der er grund 
til at foretage ændringer på nuværende tidspunkt. Det nye konsoliderede system bør først 
gennemprøves til bunds, men der vil i fremtiden kunne blive tale om at forenkle det. 
Bilaget indeholder indholdsfortegnelsen over det nye konsoliderede fællesskabsinfor-
mationssystem. 
Bilag 
INDHOLDSFORTEGNELSE 
KOMMISSIONENS OPERATIONELLE FORANSTALTNINGER 
ERSTATNINGSANSVAR 
GENEREL INDLEDNING 
1. Fællesskabets handlingsplan 
2. Baggrunden for informationssystemet 
3. Formålet med og omfanget af den konsoliderede udgave af informationssystemet 
4. Rådets beslutning 86/85/EØF 
Del 1: BEKÆMPELSESMIDDELRESSOURCER 
A. FÆLLESSKABETS TASK FORCE 
1. Indledning » 
2. Tilrettelæggelse af indgreb 
3. Oplysninger om kontaktinstanser 
4. Retningslinjer for eksperter 
B. TILRETTELÆGGELSE PÅ NATIONALT PLAN 
1. Indledning 
2. Nationale organisationer 
C. VIDENCENTRE 
1. Indledning 
2. Videncentre 
D. FORTEGNELSE OVER HJÆLPEMIDDELRESSOURCER 
1. Indledning 
2. Oversigt over ressourcerne 
3. Oversigt over udrykningshold 
4. Nationale fortegnelser 
E. KATALOG 
1. Indledning 
2. Katalog 
-7-
F. TELEFON- OG ADRESSELISTE 
1. Indledning 
2. Telefonnumre og adresser 
DEL II: BAGGRUNDSOPLYSNINGER 
A. OVERSIGT OVER OLIES EGENSKABER 
1. Indledning 
2. Olies egenskaber 
B. REFERENCESYSTEM FOR VIRKNINGERNE AF DE FORSKELLIGE STOF­
FER 
DEL ID: INFORMATIONSKILDER 
A. DATABASER OG MODELLER 
1. Indledning 
2. Databaser 
3. Modeller 
B. SELEKTIV BIBLIOGRAFI 
1. Indledning 
2. Selektiv bibliografi 
- 8 
ISSN 0254-1459 
KOM(94) 126 endelig udg. 
DOKUMENTER 
DA 14 
Katalognummer : CB-CO-94-134-DA-C 
ISBN 92-77-67501-2 
Kontoret for De Europæiske Fællesskabers Officielle Publikationer 
L-2985 Luxembourg